

## Химикотехнологичен и металургичен университет София 1756, бул. „Св. Климент Охридски” № 8

**Съюз на химиците в България**

**1000 София ул. ”Г. Раковски”, №108**

# РЕГЛАМЕНТ на конкурса

**„Изявен млад учен в областта на органичната химия“**

## за наградата на акад. Иван Юхновски

**от Химикотехнологичния и металургичен университет и Съюза на химиците в България**

Конкурсът „***Изявен млад учен в областта на органичната химия***” за наградата на акад. Иван Юхновски на ХТМУ и СХБ е национален и се провежда ежегодно. Победителят получава грамота и парична награда от 1 500 ( хиляда и петстотин) лева.

## Условия за участие в конкурса

* 1. *Участници*

Участниците в конкурса трябва да са български граждани и да не са навършили 35 г.

към крайната дата за представяне на документите – **28 април 2023 г.** Наградата е индивидуална.

* 1. *Документи:*
     + Документи за участие в конкурса трябва да бъдат представени в три екземпляра (два на хартиен носител и един на CD): научни публикации, излезли от печат /или приети за печат с документ/ през последните две години и м. януари на годината на конкурса. Те трябва да са в научни списания или като пълен текст в сборници от научни срещи/конгрес, симпозиум и пр./. Публикациите могат да бъдат във всички области на органичната химия. Изследванията, обект на публикациите, трябва да са извършени от кандидата в България. За оценяването се прилагат общоприетите критерии за оценка на научните изследвания **- реален научен принос, новост на идеята, качество и задълбоченост на осъществяването й, обем на изследванията, вид и ниво на списанието, в което са публикувани. Специално внимание ще се обръща на степента на участие на младия учен, кандидат за наградата, в изработването на представените научни трудове, както и на вида на евентуалното му участие в научни срещи и тяхното ниво.**
     + Представят се и други документи за издадени патенти, публикувани глави от книги и монографии, участия в проекти и др. през периода, за който се присъжда наградата.
     + С предимство участват автори, представили самостоятелни публикации.
       - Други документи за кандидата:
* Участия в конгреси, симпозиуми и др. през периода, за който се присъжда наградата
* Автобиография
* Кратка анотация (до 1 стр.) на публикациите и научните приноси на автора.

## Срокове

Документите за участие в конкурса трябва да бъдат представени или изпратени чрез куриерска фирма **до 28.04.2023 г.** в ХТМУ, София, бул. „Св. Климент Охридски“ №8, сграда А, стая 205

Постъпилите материали се разглеждат и оценяват от тричленно жури, определено от Ректора на ХТМУ, преди изтичането на срока за подаване на документите. Академичният съвет на Химикотехнологичния и металургичен университет разглежда кандидатурите и съвместно с представители на Съюза на химиците в България определя носителя на наградата до 2 юни 2023 г..

Наградата се обявява и връчва на тържествена церемония. (Победителят ще бъде уведомен лично за ден и час на събитието.)

**Ректор на ХТМУ:** **Председател на СХБ:**  **Дарител:**

проф. д-р. инж. С. Терзиева-Желязкова проф. дн В. Бешков акад. Ив. Юхновски